Munca la distanță și restricțiile au creat un dezechilibru în stilul de viață al românilor.
Pentru 20% dintre angajaţi, faptul că nu au mai mers fizic la birou, ci şi-au mutat activitatea acasă în pandemie a fost principalul factor care a contribuit la schimbarea stilului de viaţă. Peste 19% recunosc că nu au făcut mişcare şi nici nu au acordat atenţie alimentaţiei în ultimii doi ani. Sondajul a fost efectuat în perioada 7 – 24 iunie pe un eşantion de 1.117 utilizatori de internet din România.
Doar 27% dintre români au reuşit să aibă un regim de viaţă sănătos în timpul pandemiei, prin menţinerea activităţii fizice şi atenţie la alimentaţie, şi aproape 4 din 10 angajaţi români spun că au luat în greutate în ultimii doi ani, conform unui sondaj realizat pe platforma de recrutare BestJobs.Pentru 20% dintre angajaţi, faptul că nu au mai mers fizic la birou, ci şi-au mutat activitatea acasă în pandemie a fost principalul factor care a contribuit la schimbarea stilului de viaţă. Teama de a pierde jobul sau de a se îmbolnăvi, dar şi efectele sociale ale pandemiei de Covid-19 au influenţat rutina în cazul altor 30% dintre angajaţi, în timp ce restul au amintit despre stresul de la job (9%), volumul mare de muncă (7%), programul lung de lucru (6%) şi problemele de sănătate (3%). Doar 25% spun că nu au făcut nicio schimbare în stilul de viaţă în această perioadă.Peste 19% recunosc că nu au făcut mişcare şi nici nu au acordat atenţie alimentaţiei în ultimii doi ani. În schimb, alţi 17% s-au concentrat mai mult pe a mânca sănătos şi mai puţin pe sport, în timp ce doar 6% au avut activitate fizică în mod regulat. 30% şi-au menţinut obiceiurile în ciuda schimbării contextului, mai arată sondajul BestJobs. Dintre angajaţii care au constatat creşterea în greutate, 71% spun că au luat până în 5 kilograme, 16% între 6 şi 10 kilograme, în timp ce 13% au adăugat peste 10 kilograme.Preocupări după pandemieDin primăvara acestui an, odată cu ridicarea restricţiilor anti-Covid 19, 57% dintre angajaţi sunt preocupaţi de schimbarea stilului de viaţă în vederea scăderii în greutate. În acest sens, peste 47% fac plimbări lungi zilnic sau cât de des este posibil şi le permite programul de la locul de muncă, în timp ce peste 30% mănâncă mai puţin şi au mai multă grijă la alimentele pe care le consumă.70% dintre români consideră că lipsa activităţii fizice este principalul factor care a contribuit la creşterea în greutate, mai ales că 43% simt că volumul ridicat de activitate de la locul de muncă îi împiedică să facă exerciţii fizice înainte sau după program. Alţi 46% dintre angajaţi au spus că mâncatul pe fond de stres a contribuit cel mai mult, în timp ce 42% consideră că statul la birou pentru o perioadă lungă de timp, fără pauze de mişcare, a avut un impact negativ asupra greutăţii lor.Aproape jumătate dintre angajaţi şi-au propus să slăbească înainte de a merge în concediu şi mare parte dintre ei consideră că angajatorul i-ar putea sprijini în acest demers, mai ales că stilul de viaţă este foarte mult influenţat de activitatea la job. Astfel, aproape 32% din aceştia se aşteaptă ca angajatorul să le ofere un program mai flexibil, pentru a putea face sport mai des, peste 21% se aşteaptă ca volumul de muncă să fie redus, iar peste 20% consideră că ar fi potrivit ca angajatorul să le ofere un abonament la sală.Sondajul a fost efectuat în perioada 7 – 24 iunie pe un eşantion de 1.117 utilizatori de internet din România.